kardosdrur/scandi-wiki huggingface dataset:
Herluf Christensen

Herluf Eigil Christensen (født 16. september 1924 i Vamdrup – død juni 1970 i Midland, Ontario, Canada) var en dansk atlet og medlem af Bov IF, AGF og Helsingør IF.

Ved de første danske ungdomsmesterskaber 1942 vandt Herluf Christensen løb for Bov IF 400 meter for de 17-18 årige.
Han flyttede til Århus og blev ved de danske mesterskaber i 1946 og 1947 bronzemedaljør på distancen, hvorefter han forsøgte sig på 800 meter. Dette skulle vise sig at være en god ide, da han i 1948 sensationelt besejrede den ellers uovervindelige Niels Holst-Sørensen. I 1948 deltog Herluf Christensen som den første AGF'er ved OL. Han havde kvalificeret sig på 800 meter ved at blive nummer to i en landskamp mod Norge i Oslo. I det indledende heat på OL blev han løbet ned af grækeren Vasilios Mavroidis og brækkede det ene ben. Benbruddet var kompliceret og satte en stopper for den store karriere, han var blevet spået. I 1951 prøvede han dog et comeback i Helsingør IF og det blev til 50,4 på 400m og 1,54,8 på 800 meter og yderligere en DM-medalje på 400 meter. Det blev således under karrieren til tre medaljer på DM, alle på 400 meter.

Internationale mesterskaber 
 1948 OL 800 meter
 1946 EM 4x 400 meter 3.15,4 4. plads Hold: Herluf Christensen, Knud Greenfort, Gunnar Bergsten og Niels Holst-Sørensen

Danske mesterskaber 
  1951  400 meter 51.1   
  1947  400 meter  49.9  
  1946  400 meter  49.8  
Danske ungdomsmesterskaber 17/18-årige 
  1942  400 meter 51,9

Personlige rekorder 
 800 meter:  1,51,0 Oslo  4. juli 1948

Eksterne henvisninger 
 Herluf Christensen Biography and Olympic Results – Olympics at Sports-Reference.com  
 Track and Field Statistics – Herluf Christensen 
 DAF i tal – Herluf Christensen

Sprintere fra Danmark
Danske OL-deltagere i atletik
Atleter fra Bov IF
Atleter fra AGF
Atleter fra Helsingør IF
Personer fra Vamdrup
Mellemdistanceløbere fra Danmark
Deltagere for Danmark ved sommer-OL 1948
Pola Gauguin

Paul Rollon "Pola" Gauguin (6. december 1883 i Paris – 2. juli 1961 i København) var en dansk-norsk maler, kunstkritiker og pædagog.

Han var søn af den kendte maler Paul Gauguin (1848-1903) og voksede op i København, hvor han studerede arkitektur i 1906. Han flyttede herefter til Kristiania, hvor han fik sin debut som maler i 1913 og blev norsk statsborger i 1916.
   
Han grundlagde Polas malerskole, som han var leder af fra 1917 til 1924. Blandt eleverne i Norge var Tidemand Gjørud, Hans Ryggen, Bernt Clüver, Thorbjørn Egner og Gunnar Scott-Ruud.

Han skrev og tegnede for Tidens Tegn og Dagbladet, skrev flere biografier og var kritiker i Verdens Gang fra 1945 til han flyttede tilbage til Danmark i 1949.

Han giftede sig i 1911 med den i Bergen fødte Ingrid Blehr (1881-1959) og
blev far til den norske maler Paul René Gauguin (1911-1976).

Kilder

Eksterne henvisninger 
 

Malere fra Danmark
Malere fra Norge
Kunstkritikere fra Danmark
Pola
Danskere i 1900-tallet
Nordmænd i 1900-tallet
Kabinet (Storbritannien)

I britisk politik er kabinettet det kollektivt besluttende organ, der repræsenterer Hendes Majestæts regering og som består af premierministeren og omkring 22 ministre af kabinetsrang. Kabinettet sammenlignes begrebsmæssigt oftest med en regering, men der er den betydelige forskel, at ikke alle regeringens ministre har en plads i kabinettet.

Oppositionen har sit eget officielle kabinet, som kaldes Skyggekabinettet.

Nuværende kabinet 
Pr. oktober 2023 ser kabinettet således ud:

Referencer

Eksterne henvisninger 
 Kabinetkontorets hjemmeside

Storbritanniens politik
Statsrådet (Storbritannien)

Hans Majestæts mest ærværdige Statsråd (engelsk: His Majesty's Most Honourable Privy Council) er et statsorgan i Storbritannien, der formelt rådgiver den britiske monark. Dets medlemmer er stort set alle sammen højtstående politikere, som enten er eller har været medlemmer af enten det britiske parlaments under- eller overhus.

Statsrådet var tidligere en magtfuld institution i det politiske system i Storbritannien, men dets politiske beslutningskompetence ligger nu i et af dets underudvalg: Kabinettet, der består af omkring 22 ministre. Kabinettet er imidlertid ikke nødvendigvis synonymt med regeringen, der sagtens kan bestå af flere ministre. Statsrådet formelle leder har titlen "Lord President of the Council", der er den 4. højeste (fungerende 3.) af de såkaldte "Høje officerer" (en: Great Officers of State). Kabinettets formelle leder har titlen "Lord High Chancellor", der er den 2. højeste (fungerende 1.) af de såkaldte "Høje officerer"; en titel der nominelt er højere end titlen som premier minister. Denne titel holdes typisk af den fungerende justitsminister.

Statsrådets Retsudvalg 

Statsrådets Retsudvalg er en af de højeste domstole i Storbritannien. Det er ligeledes den højeste appelinstans for adskillige uafhængige Commonwealth-stater, de britiske oversøiske territorier og de britiske kronbesiddelser.

Storbritanniens politik
Motown (spillesteder)

Motown var et spillested i Aarhus beliggende i Frederiksgade 72.

Motown lå i de gamle lokaler, der tidligere havde huset Jyllands-Postens trykkeri. Stedet blev drevet af Palle Brøgger og om dagen var der undervisning i dans ved Brøggers danseskole. Den første inkarnation hed Boom. Her spillede mange store og anerkendte både navne fra ind-og udland bl.a. Iron Butterfly engang sidst i tresserne. Derefter kom stedet til at hedde Box 72, og var hovedsagelig diskotek. 

Omkring 1980 skiftede stedet navn til Motown. Mange forskellige danske og udenlandske bands optrådte, bl.a. Huey Lewis i 1984.
Senere blev der igen diskotek under et nyt navn, først som Diskotek Alexis, og fra 1994 som David Crockett.

Det var her bokseren Racheed Lawal blev dræbt, mens han var på arbejde som dørmand.
Stedet har fra tid til anden dannet ramme om adskillige voldsepisoder, mens det eksisterede.

Referencer 

Nedlagte spillesteder i Aarhus
Musik i Aarhus
Statsråd

Statsråd kan have to betydninger: Statsrådet er i flere lande navnet på et regeringsorgan med forskellige funktioner i de forskellige lande. Samtidig kan statsråd være en titel for et medlem af disse organer (som da består af statsråder).

Regeringsorganer
 Statsrådet – regeringsorgan i Danmark siden 1848.
 Gehejmekonseil (eller Gehejmestatsrådet) i Danmark fra 1660 til 1848.
 Statsrådet (Finland)
 Statsrådet (Frankrig) – regeringsorgan der behandler juridiske spørgsmål for Frankrigs regering
 Statsrådet (Norge)
 Statsrådet (Rusland) – regeringsorgan der rådgiver Ruslands præsident
 Statsrådet (Storbritannien)

Titler for personer
 Statsråd (Norge) – titel for et medlem af Statsrådet
 Statsråd (Sverige) – i dag titel for et medlem af Sveriges regering, før 1974 benævnelse for et medlem af Statsrådet

Se også
 Statsrådets Retsudvalg
 Statsrådsrækkefølge
 Etatsråd
Drömhus

Drömhus er en Dance-gruppe med Therese Grankvist i front. Gruppen stammer fra Sverige.

Diskografi 
 Drømmar (1998)
 Längtan (1999)

Eksterne henvisninger 
 

Musikgrupper fra Sverige
Torkel Baden (landmand)

Torkel Baden (1734 i Vordingborg – 14. november 1805 i Gentofte) var en dansk landøkonomisk forfatter, bror til Jacob Baden.

Han fødtes i Vordingborg som søn af Jacob Baden, rektor ved Vordingborg lærde Skole. Torkel Baden, der blev dimitteret fra Vordingborg Skole 1754, havde i 1761-62 ansættelse som assistent ved de geografiske opmålinger, som lededes af professor Peder Kofod. 1763 blev han hovmester hos grev J.H.E. Bernstorff og senere forvalter på dennes gods, Bernstorff Slot, i Gentofte ved København. 1770 blev han udnævnt til kgl. inspektør ved det vordingborgske distrikt og nogle år efter til inspektør ved kongens gods Bådesgård på Lolland. 1780 blev han kammerråd. Han var korresponderende medlem af Det kongelige danske Landhusholdningsselskab. Han var gift 1. gang (1767) med Johanne Sørensen, 2. gang (1798) med Charlotte Helene Riisbrigh.

Baden var en varm talsmand for gennemførelsen af de store landboreformer i slutningen af det 18. århundrede. Hans første skrift, som han tilegnede kongen, Agerbruget og Landvæsenet i Dannemark, i Henseende til dets Udspring og indbyrdes Forhold (1770), var et første forsøg på at give en historisk udvikling af landbrugets udvikling gennem tiderne og de forhold, som betingede dets daværende usle tilstand, et arbejde, der vidner om ikke ubetydelig historisk kundskab og megen skarpsindighed. Hans andet, noget større arbejde, Beskrivelse over den paa Godset Bernstorff i Gientofte Sogn under Kiøbenhavns Amt iverksatte nye Indretning i Landbruget, fremlagt i nogle Breve til en Proprietair (1774), er et varmt og dygtigt forsvar for den nye orden, som til dels under hans egen medvirkning var gennemført på Bernstorff Gods med indførelse af arvefæste. Skriftet indeholder tillige gode oplysninger om tidens landbrug. I anledning af et 1773 udgivet skrift, Efterretning om de kgl. Domainers forrige og nuværende ekonomiske Forfatning i Vordingborg Amt, blev han indviklet i en temmelig vidtløftig og skarp strid med Esaias Fleischer, som affødte en del indlæg af mindre værd. Han påbegyndte også i 1782 at lade trykke en traktat om Hartkornets rette Brug og Benyttelse, men ophørte dermed, efter at nogle få ark var blevet færdige.

Han er begravet på Gentofte Kirkegård. Torkel Badens Vej i Hellerup er opkaldt efter ham.

Kilder 
 J.P. Petersen, "Baden, Torkil", i: C.F. Bricka (red.), Dansk Biografisk Lexikon, København: Gyldendal 1887-1905.
 Rasmus Nyerup, Lit. Lex.
 Burman Becker, Fam. Baden, 1875, s. 17 f.

Personer i oplysningstiden
Personer fra Gentofte
Personer fra Vordingborg
Danskere i 1700-tallet
Landmænd fra Danmark
Faglitterære forfattere fra Danmark
Personer i Dansk Biografisk Leksikon
Dansksprogede forfattere fra Danmark
Kammerråder fra Danmark
Grønlands Maritime Skole

Grønlands Maritime Skole (grønlandsk: Imarsiornermik Ilinniarfik) er en videregående uddannelsesinstitution i Paamiut (Frederikshåb) i Grønland. Skolen har tidligere ligget i Nuuk, men blev flyttet til Paamiut i 1996. Den udbyder uddannelser og kurser på søfarts- og fiskeriområdet.

Skolen er godkendt af Søfartsstyrelsen til at udbyde følgende uddannelser:

 Kystskipper og fiskeskipper af 3. grad
 Sætteskipper og fiskeskipper af 1. grad
 Skibsassistent (grundkursus)
 Brandbekæmpelse for skibsofficerer

samt udstede følgende beviser:

 Vagtholdsbevis for menige (STCW Reg. II/4)
 Bevis som ubefaren skibsassistent
 Duelighedsbevis i betjening af redningsbåde, -flåder og mand-over-bord både (STCW Reg. VI/2)
 Bevis for uddannelse i brandbekæmpelse i skibe (STCW Koden Tabel A-VI/1-2)
 Bevis for uddannelse i brandbekæmpelse for skibsofficerer (STCW Reg. VI/3)

Søfartsuddannelserne giver erhvervskompetence og er for visse dele i overensstemmelse med international konventioner.

Skolen har haft et faldende antal studerende, hvorfor det har været på tale at overføre skolens studerende til en søfartsskole i Danmark, omend det vil medføre sproglige udfordringer for de rent grønlandsksprogede elever.

Noter

Eksterne links 
 Grønlands Maritime Skole 
 Sunngu: Vejledningsportal for uddannelsessøgende 

Maritime Skole
Bygninger, konstruktioner og anlæg i Sermersooq Kommune
Frankie Valli

Frankie Valli (født 3. maj 1934) er en popsanger fra USA. Han er medlem af gruppen "The Four Seasons". Han medvirker bl.a. på soundtracket til filmen Grease.

Frankie Valli købte i 1979 af boet efter Elvis Presley en stor 1-plans villa beliggende på adressen Chino Canyon Road nr. 825 i Palm Springs, Californien. Huset blev bygget af Elvis i 1965 og rummede 15 værelser, eget lydstudie og swimmingpool.

Diskografi 
 25th Anniversary Collection (1962)
 The very best of frankie valli (1974)
 Valli (1976)
 Rarities vol 1 (1990)
 Rarities vol 2 (1990)

Musikere fra USA
Kaj Gnudtzmann

Kaj Svane Gnudtzmann (1. maj 1880 i København – 22. september 1948 samme sted) var en dansk civilingeniør og gymnasiast. Han repræsenterede klubben Polyteknisk Gymnastikforening. 

Gnudtzmann var søn af arkitekt, professor J.E. Gnudtzmann og Cathinca Olivia Svane og var afdelingsingeniør. Han deltog i Olympiske mellemlege 1906 i Athen, og var ved den lejlighed med til at sikre Danmark sølvmedaljer i holdkonkurrencen i gymnastik.

9. juni 1906 ægtede han billedhuggeren Thyra Boldsen, men parret blev skilt i 1915. Samme år, som de blev gift, tegnede Gnudtzmann parrets særprægede ateliervilla på Gardes Allé 14 i Hellerup.

Eksterne henvisninger 

Ingeniører fra Danmark
Personer fra København
Danskere i 1900-tallet
Gymnaster fra Danmark
Olympiske sølvmedaljevindere fra Danmark
The Flying Burrito Brothers

The Flying Burrito Brothers var et af de tidligste country rock bands, bedst kendt for det banebrydende debutalbum fra 1969, "The Gilded Palace of Sin". Gruppen blev stiftet af legenderne Gram Parsons og Chris Hillman i Californien i 1969. Siden 1970 har gruppens medlemmer undergået en del udskiftning. 

Parsons og Hillman var tidligere medlemmer af The Byrds, der i 1968 pioneret country rock genren med udgivelsen af "Sweetheart of the Rodeo". Pladen var dog ingen kommerciel succes, og duoen forlod gruppen for at danne The Flying Burrito Brothers. Snart blev pianist og bassist Chris Ethridge samt pedal steel guitarist "Sneaky Pete" Kleinow en del af bandet, og de flyttede sammen til San Fernando Valley i det sydlige Californien for at indspille deres første plade.

Debutalbummet "The Gilded Palace of Sin" solgte langt fra godt, men gruppen fik alligevel et kultagtigt følge, der blandt andet talte Bob Dylan og The Rolling Stones. Efterfølgende stiftede Gram Parsons et tæt venskab med Keith Richards.

I december 1969 optrådte bandet ved Rolling Stones' berygtede Altamont Free Concert, som er dokumenteret i filmen "Gimme Shelter". Under bandets optræden udbrød der slagsmål blandt publikum. 

I 1970 udkom bandets anden plade, ”Burrito Deluxe”, der blandt andet indeholder en countryversion af Rolling Stones' "Wild Horses". Stones version udkom først et år senere på albummet "Sticky Fingers". Herefter forlad Parsons bandet og flyttede til Frankrig, hvor han hang ud i studiet med Rolling Stones under indspilningen af "Exile on Main St." og tog stoffer med Keith Richards. 

I takt med at Parsons solokarriere tog til mindskedes interessen for The Flying Burrito Brothers. Gruppen fortsatte dog med at indspille og turnere i de næste par årtier, men med stor udskiftning af bandets medlemmer. 

Gram Parsons døde i september, 1973 af en overdosis. Michael Clarke døde i 1993 og "Sneaky Pete" Kleinow i 2007. Chris Hillman er fortsat en succesfuld singer-songwriter.

Diskografi 
 The Gilded Palace of Sin (1969)
 Burrito Deluxe (1970)
 The Flying Burrito Bros (1971)
 Flying Again (1975)
 Airborne (1976)
 Hearts on the Line (1981)
 Sunset Sundown (1982)
 Eye of a Hurricane (1994)
 California Jukebox (1997)
 Honky Tonkin' aka Sons of the Golden West (1999)

Rockgrupper fra USA
Etableret i 1969
Toro Y Moi

Chazwick Bundick, bedre kendt som Toro Y Moi er en pop/ekesperimental-producer og sanger fra USA.

Musikere fra USA
Kronen (Storbritannien)

Kronen (The Crown) er en juridisk person, der i Commonwealth-stater udgør det retlige indbegreb af regeringsførelse indenfor den lovgivende, udøvende og dømmende magt. Konstruktionen, der er udviklet over tid i Storbritannien, findes ikke i dansk ret. Som begreb repræsenterer kronen en adskillelse imellem på den ene side den fysiske krone og statens ejendom og på den anden monarkens person og private ejendom. Kronen er derfor ikke det samme som en fysisk krone, som f.eks. de britiske kronjuveler, der i øvrigt ejes af kronen og ikke den til enhver tid siddende monark.

Se også 
 Kronland
 Kroncopyright
 Kronselskaber
 Kronbesiddelser
 Kronejendom

Storbritanniens politik
Freak Power

Freak Power var en musikgruppe fra Storbritannien. Gruppen blev dannet af Norman Cook (senere kendt som Fatboy Slim), Ashley Slater (fra Loose Tubes), og Jesse Graham.
Musikken var en blanding af Acid Jazz, Funk, Soul og Trip hop. Bandets allerstørste hit er "Turn on, Tune in, Cop out", som blev udgivet i Oktober 1993.

Diskografi 
 Drive-Thru Booty (1994)
 More Of  Everything For Everbody (1996)

Musikgrupper fra Storbritannien
Des'ree

Des'ree (født 30. november 1968) er en sangerinde fra Storbritannien.

Diskografi 
 Mind adventures (1991)
 I ain't movin''' (1994)
 Supernatural (1998)
 Dream soldier'' (2003)

Eksterne henvisninger 
 Des'ree Japan  
 [ Des'ree] from Allmusic
 

Personer fra London 
Musikere fra Storbritannien
Henry Allingham

Henry William Allingham (6. juni 1896 – 18. juli 2009) var på dødstidspunktet verdens ældste mand og den ældste overlevende veteran fra den første verdenskrig. 29. marts 2009 blev han den ældste mandlige englænder gennem tiderne, da han på denne dato blev ældre end forgængeren John Evans, som døde 112 år og 295 dage gammel. 13. februar 2007 blev han Storbritanniens næstældste person og han er også Europas tredje ældste person og den ældste mand i Europa. Han blev verdens ældste mand, da japaneren Tomoji Tanabe døde 19. juni 2009.

Militærfolk fra Storbritannien
Briter i 1. verdenskrig
Ældste mennesker i nyere tid
Riddere af Æreslegionen
Panjin

Panjin (forenklet kinesisk: 盘锦; traditionel kinesisk: 盤錦; pinyin: Pánjǐn; Wade-Giles: P'án-chǐn) er en by på præfekturniveau i provinsen Liaoning i Kina. Præfekturet har et areal på 	4.084 km² og en befolkning på 1.280.000 mennesker (2004).

Panjin ligger i den sydlige del af provinsen, ved floden Liao Hes sydlige løb. Erhvervslivet er præget af petrokemisk industri.

Administrative enheder 
Bypræfekturet Panjin har jurisdiktion over 2 distrikter (区 qū) og 2 fylker (县 xiàn).

Bypræfekturer i Liaoning
Tieling (Liaoning)

Tieling (forenklet kinesisk: 铁岭; traditionel kinesisk: 鐵嶺; pinyin: Tiělǐng; Wade-Giles: T'iěh-lǐng) er et bypræfektur i den nordlige del af den kinesiske provins Liaoning. Byområdet ligger syd for floden Liao He. Præfekturet har et areal på 12,966 km², heraf 	638 km2 i byområdet, og en befolkning på 3.060.000 (2007).

Administrative enheder 
Bypræfekturet Tieling har jurisdiktion over 2 distrikter (区 qū), 2 byamter (市 shì) og 3 amter (县 xiàn).

Trafik 
Tieling er stoppested på jernbanelinjen Jinghabanen som løber fra Beijing til Harbin via blandt andet Tianjin, Tangshan, Shenyang og Changchun.

Kinas rigsvej 102 løber gennem området. Den begynder i Beijing og fører gennem provinserne Hebei, Liaoning, Jilin og Heilongjiang. Den passerer byene Qinhuangdao, Shenyang og Changchun undervejs til Harbin.

Eksterne henvisninger 
 Officielt netsted  
 Bykort over Tieling 

Bypræfekturer i Liaoning
Helene Tursten

Helene Tursten (født 17. februar 1954 i Göteborg), er en svensk kriminalforfatter.

Hun bor i Värmland og er uddannet sygeplejerske og tandlæge. En gennemgående figur i hendes kriminalromaner er kriminalinspektør Irene Huss i Göteborg. Bøgerne er oversat til blandt andet tysk, engelsk, norsk og dansk. Mange af romanerne er tillige filmatiseret.

Bibliografi

Kriminalromaner med Irene Huss i hovedrollen 
 1998 – Den knuste tang-hest
 1999 – Nattevagt
 2000 – Tatoveret torso
 2002 – Glasdjævlen
 2004 – Guldkalven
 2005 – Ilddansen
 2007 – Manden med det lille ansigt
 2008 – Det lunefulde net
 2010 – Venter i mørket
 2012 – I skjul af skyggerne Kriminalserie om Embla Nyström 
 2015 - Jagtmark 2017 - Sandgrav 2020 - Snefald''

Eksterne henvisninger 
 Helene Turstens officielle hjemmeside  
 

Krimiforfattere fra Sverige
Romanforfattere fra Sverige
Personer fra Göteborg
Svensksprogede forfattere fra Sverige
Jack Marshall

Jack Wilton Marshall (23. november 1921 – 20. september 1973) var en amerikansk komponist, arrangør og guitarist. Han har skrevet temaet til flere tv-serier og har en række pladeindspilninger bag sig. Han var på et tidspunkt musikalsk direktør for grammofonselskabet Capitol.

Eksterne henvisninger 
 

Komponister fra USA
Musikere fra USA
Yingkou

Yingkou (forenklet kinesisk: 营口; traditionel kinesisk: 營口; pinyin: Yíngkǒu; Wade-Giles: Yíng-k'ǒu) er en by på præfekturniveau i provinsen Liaoning i Kina. Præfekturet har et afreal på 4,970 km², og en befolkning på 2.330.000 (2007).

Yingkou var tidligere kendt som Newchwang (牛莊; pinyin: Niúzhuāng; manchuisk: Ishangga gašan hoton) – en af traktathavnene som blev åbnet efter Tianjintraktaten af 1858. Byen lå tæt ved 50 km fra kysten, ved floden Liao He. Efter at traktaten var undertegnet opdaget briterne at floden ikke var dyb nok for deres skibe. Da blev traktathavnen flyttet nedover nærmere flodudløbet, og det er der nutidens Yinkou ligger.

Administrative enheder 
Bypræfekturet Yingkou har jurisdiktion over 4 distrikter (区 qū) og 2 byamter (市 shì).

Bypræfekturer i Liaoning
Frans Maserell

Frans Maserell (født 30. juli 1889 i Blankenberge, død 3. januar 1972 i Avignon) var en betydningsfuld belgisk maler, tegner og grafiker. Specielt hans serie af træsnitarbejder og mosaikker vakte opsigt. Flere af dem blev udført i en lidenskabelig, ekspressionistisk stil, ofte med antimilitaristiske og sociale motiver og tendenser.

Malere fra Belgien
Pekingkonventionen

Pekingkonventionen af 18. oktober 1860 var en tillægsaftale til Tianjintraktaten, hvor de fremmede magter efter anden opiumskrig pålagde Kina yderligere forpligtelser.

Kina måtte udover de tidligere bestemte traktathavne, også åbne Tianjins havn for oversøisk handel, tillade udenlandske flådeenheder fri fart på floderne i landet, og tillade sine egne borgere at emigrere på britiske skibe.

Desuden måtte Kina betale krigsskadeerstatninger på yderligere 16 millioner liang og indrømme generel toldfrihed for tekstilimporten. Kina måtte også afstå halvøen Kowloon til den britiske kronkoloni Hongkong.

Dele af Ydre Manchuriet blev overført til Det Russiske Kejserrige. Russerne fik Ussuri kraj, en del af det moderne Primorskij, et område som svarer til den gamle manchuiske provins Øst-Tartaria.

Litteratur 
 Jonathan D. Spence: Chinas Weg in die Moderne. München 2001. 

Qing-dynastiet
Kinas historie
Traktater
Rusland i 1800-tallet
Bryan Grieg Fry

Brian Grieg Fry (født 1970 i USA) er en amerikansk forsker indenfor biokemi, der er tilknyttet University of Queensland i Australien som "associate professor" og leder fakultetets afdeling for forskning i gifte.

Grieg Fry har deltaget i en række udsendelser på Discovery Channels Science Channel, og er blevet interviewet til en række populærvidenskabelige magasiner, så som National Geographic, BBC' Focus Magazine m.fl.

Noter 

Personer fra USA
Biologer fra USA
Prins Gong

Prins Gong (forenklede tegn: 恭亲王; traditionelle tegn: 恭親王; pinyin: Gōng Qīnwáng; Wade-Giles: prins Kung ofte omtalt som den sjette prins (六王爺), født Yixin (奕欣 / 奕訢; Yìxīn; Wade-Giles: I-hsin, mandsju: Isin) af Aisin-Gioro-klanen)

Han var født 11. januar 1833 i Beijing - død 29. maj 1898 samme sted.

Han var manchuisk prins og statsmand under den senere del af Qing-dynastiet.

Yixin var halvbror til kejser Xianfeng og fremtrådte som diplomat under anden opiumskrig mod Storbritannien og Frankrig, hvor han fik til opgave at undertegne Pekingkonventionen, som standsede fjendtlighederne. 

Kejseren havde ladt ham tilbage i Beijing, hvor Gong skulle forhandle med de fremrykkende britiske og franske styrker, mens han selv med det meste af hoffet havde trukket sig til paladset i Rehe. 

I 1861 blev han leder af Zongli Yamen, det regeringsorgan, som Kina i konventionerne forpligtede sig til at oprette for udenrigssager.

Efter Xianfengs død samme år blev han efter en statskuplignende manøvre i ly af de to enkekejserinder Ci'an og Cixi den egentlige regent under sin brorsøn Tongzhi-kejserens umyndighedstid. 

Han grundlagde i 1862 en skole for kinesiske lærde med navnet Tongwen Guan for studier af fremmedsprog og teknologi.

Han tabte anseelse, da Qing-styrkerne tabte den fransk-kinesiske krig og stod i skyggen af sin yngre halvbror, førsteprins Chun 醇賢親王).

I 1894 blev Yixin igen leder af Zongli Yamen.

Eksterne henvisninger  

 Hummel, Arthur William, red. Eminent Chinese of the Ch'ing Period (1644-1912). 2 bind. Washington: United States Government Printing Office, 1943.

Personer fra Beijing
Politikere fra Kina
Qing-dynastiet
Personer i Kinas historie